Handlingen foregår i den fiktive småbyen Ledsham i Oxfordshire. James og familien flytter inn i en gammelt hus, og det begynner å skje merkelig ting som James får skylden for. Det viser seg at Thomas Kempe vil rekruttere James som sin nye lærling. I tillegg til spenningen og forviklingene knyttet til å håndtere et spøkelse, inneholder boka også mye lærdom om språk, kultur og tenkesett på 1600-tallet. Samtidig pågår det også arkeologiske utgravninger i nærområdet, noe som forsterker James' bevissthet om historie.